b'\n_START_ARTICLE_\nAmanda Michalka\n_START_SECTION_\nZgodnje \xc5\xbeivljenje\n_START_PARAGRAPH_\nAmanda Joy Michalka se je rodila 10. aprila 1991 v Torranceu, Kalifornija, Zdru\xc5\xbeene dr\xc5\xbeave Amerike mami Carrie in o\xc4\x8detu Marku Michalki, skupaj s starej\xc5\xa1o sestro Alyson pa je odrasla v Seattleu, Washington ter Ju\xc5\xbeni Kaliforniji. Njena mama, Carrie, je glasbenica, ki je nastopala s kr\xc5\xa1\xc4\x8dansko glasbeno skupino JC Band. Vzgojena je bila v duhu kr\xc5\xa1\xc4\x8danske vere. Klavirja se je Amanda Michalka za\xc4\x8dela u\xc4\x8diti v starosti \xc5\xa1tiri leta, kitare pa \xc5\xa1ele od zgodnjih najstni\xc5\xa1kih let. Z igranjem je za\xc4\x8dela pri sedmih letih, ve\xc4\x8dinoma v raznih gledali\xc5\xa1kih igrah, ki jih je organizirala cerkev.\n_START_SECTION_\nIgranje\n_START_PARAGRAPH_\nZ igranjem je za\xc4\x8dela pri sedmih letih, ve\xc4\x8dinoma v raznih gledali\xc5\xa1kih igrah, ki jih je organizirala cerkev, kjer je igrala vse do najstni\xc5\xa1kih let. Preden je vzljubila igranje, je bila tudi fotomodel za razne kataloge._NEWLINE_Prvi\xc4\x8d se je na malih televizijskih ekranih pojavila pri dvanajstih letih, leta 2002 v televizijskih serijah Passions, za katero je posnela eno epizodo, in Birds of Prey, za katero je posnela dve epizodi. Leta 2003 za\xc4\x8dne s snemanjem serije Oliver Beene, za katero je do naslednjega leta posnela osem epizod, leta 2004 je za\xc4\x8dela s snemanjem televizijske serije The Guardian, v kateri se je kot Shannon Gressler pojavila v petnajstih epizodah in jo je snemala vse do leta 2006. Leta 2004 se pojavi tudi v televizijskih serijah General Hospital in Pod ru\xc5\xa1o, leta 2005 pa v televizijski seriji Disney 411 in filmu Kitty\'s Dish._NEWLINE_Leta 2006 je skupaj s sestro Alyson igrala v dveh filmih in sicer v Haversham Hall in Kravje po\xc4\x8ditnice. V filmu Kravje po\xc4\x8ditnice je dobila vlogo "Courtney Callum", njena sestra pa je igrala "Taylor Callum". Naslednjega leta, torej leta 2007 se je skupaj s sestro pojavila \xc5\xa1e v filmu Super Sweet 16: The Movie._NEWLINE_Leta 2009 je dobila vlogo v filmu Petra Jacksona z naslovom V mojih nebesih, ki je iz\xc5\xa1el 15. januarja 2010. Letos (2010) jo bomo lahko videli v filmu Secretariat, kjer bo igrala Kate Chenery (film bo tudi post-producirala).\n_START_SECTION_\nGlasba\n_START_PARAGRAPH_\nAmanda Michalka je kot otrok nastopala v raznih gledali\xc5\xa1kih muzikalih, ki jih je pripravila cerkev in v njih igrala klavir, kitaro in bongo._NEWLINE_Je \xc4\x8dlanica glasbenega dueta 78violet (originalno Aly & AJ) skupaj s svojo starej\xc5\xa1o sestro Aly, katerega prvi album, Into the Rush, je iz\xc5\xa1el 16. avgusta 2005. Naslednjega leta, natan\xc4\x8dneje v septembru 2006 sta izdali \xc5\xa1e bo\xc5\xbei\xc4\x8dni album, ki sta ga poimenovali Acoustic Hearts of Winter. Album je vseboval devet bo\xc5\xbei\xc4\x8dnih pesmi. Julija 2007 je iz\xc5\xa1el \xc5\xa1e njun tretji glasbeni album, Insomniatic, ki je od prodaje iztr\xc5\xbeil veliko denarja, singl "Potential Breakup Song" pa se je uvrstil na lestvico dvajsetih najbolj\xc5\xa1ih ameri\xc5\xa1kih singlov. Trenutno delata na \xc4\x8detrtem albumu, ki naj bi iz\xc5\xa1el v zgodnjem delu leta 2010._NEWLINE_Skupaj z Alyson Michalko pa je zapela \xc5\xa1e nekaj soundtrackov in sicer soundtrack "r: "Do you believe in magic" za film, v katerem je glavno vlogo igrala prav njena sestra, Hip, stra\xc5\xa1ni trik in sicer leta 2005. \xc5\xa0e istega leta je skupaj s sestro posnela soundtrack za film Ledena princesa z Michelle Trachtenberg in Hayden Panettiere z naslovom No One, leta 2006 pa sta posneli soundtrack "Greatest Time of Year" za film Bo\xc5\xbei\xc4\x8dek 3. Leta 2008 sta za film Srednje\xc5\xa1olski muzikal 3: Zadnji letnik posneli singl "Like Whoa", leta 2009 pa za film Bandslam pesem "Lovesick".\n_START_SECTION_\nZasebno \xc5\xbeivljenje\n_START_PARAGRAPH_\nAmanda Michalka, ki se je v otro\xc5\xa1tvu \xc5\xa1olala doma, je kristjanka in pravi, da ne verjame v evolucijo._NEWLINE_Leta 2006 je Amanda Michalka hodila z Joeom Jonasom, \xc4\x8dlanom skupine Jonas Brothers, kar je sama potrdila tudi prek svojega bloga na MySpaceu. Zveza se sicer ni obnesla in Amanda trenutno hodi s Hunterjem Parrishom._NEWLINE_Je zelo dobra prijateljica z igralci, kot so Mitchell Musso, Miley Cyrus, Christian Serratos, Ashley Tisdale in Emma Roberts.'